BA แจ้งเปิดบิน “สมุย-ภูเก็ต” 25 ส.ค. หนุนโครงการสมุยพลัส-ภูเก็ตแซนด์บ็อกซ์
BA แจ้งกลับมาเปิดให้บริการเที่ยวบินในเส้นทางสมุย-ภูเก็ต ตั้งแต่ 25 ส.ค.64 เป็นต้นไป หนุนการท่องเที่ยวในโครงการสมุย พลัส โมเดล และภูเก็ต แซนด์บ็อกซ์
BA แจ้งเปิดให้บริการเที่ยวบินในเส้นทางสมุย-ภูเก็ต ตั้งแต่ 25 ส.ค.64 เป็นต้นไป หนุนการท่องเที่ยวในโครงการสมุย พลัส โมเดล และภูเก็ต แซนด์บ็อกซ์
23 ส.ค. 2564

บริษัท การบินกรุงเทพ จำกัด (มหาชน) หรือ BA หรือสายการบินบางกอกแอร์เวย์ส แจ้งกลับมาเปิดให้บริการเที่ยวบินในเส้นทางสมุย-ภูเก็ต (ไป-กลับ) ตั้งแต่วันที่ 25 ส.ค.64 เป็นต้นไป เพื่อสนับสนุนการท่องเที่ยวในโครงการสมุย พลัส โมเดล และภูเก็ต แซนด์บ็อกซ์ รวมถึงผู้โดยสารที่มีความจำเป็นในการเดินทาง
โดยจะให้บริการ 3 เที่ยวบินต่อสัปดาห์ (เฉพาะวันจันทร์, พุธ และศุกร์) ด้วยเครื่องบินแบบเอทีอาร์ 72-600 เที่ยวบินที่ PG253 ออกจากสนามบินสมุย เวลา 11.25 น. ถึงสนามบินภูเก็ต เวลา 12.25 น. และเที่ยวบินที่ PG254 ออกจากสนามบินภูเก็ต เวลา 13.00 น. ถึงสนามบินสมุย เวลา 14.00 น.
ทั้งนี้ ผู้ที่ต้องการจะเดินทางต้องปฏิบัติตามคำสั่งจังหวัดภูเก็ต และคำสั่งจังหวัดสุราษฎร์ธานี อย่างเคร่งครัด อาทิ กรอกข้อมูลการเดินทางผ่านเว็บไซต์ https://www.gophuget.com และ https://healthpass.smartsamui.com/,  มีเอกสารรับรองการฉีดวัคซีน หรือผลตรวจ RT-PCR หรือ Antigen test ระยะเวลาไม่เกิน 72 ชั่วโมง ก่อนการเดินทาง เป็นต้น
นอกจากนี้ สายการบินฯ ยังคงมีความจำเป็นต้องงดให้บริหารอาหารและเครื่องดื่มบนเที่ยวบิน และปิดให้บริการห้องรับรองผู้โดยสารเป็นการชั่วคราวต่อเนื่องไปจนกว่าจะมีประกาศเปลี่ยนแปลง